**…... napirend**

**E L Ő T E R J E S Z T É S**

**Salföld Község Önkormányzata Képviselő-testületének**

**2021. szeptember 27-én tartandó nyilvános ülésére**

**Tárgy: Salföld Község Önkormányzat Képviselő-testületének a köztisztaságról és a szervezett köztisztasági közszolgáltatás kötelező igénybevételről szóló 8/2010. (XII. 29.)** **számú önkormányzati rendelet módosítása**

**Előterjesztő**: Fábián Gusztáv, polgármester

**Előkészítette:** Kiss Tibor, műszaki ügyintéző

Jogszabállyal nem ellentétes

dr. Szabó Tímea

Előterjesztő címzetes főjegyző

Tisztelt Képviselő-testület!

Az egyes energetikai és hulladékgazdálkodási tárgyú törvények módosításáról szóló 2021. évi II. törvény (a továbbiakban: Tv.) - többek között - módosította a hulladékról szóló 2012. évi CLXXXV. törvényt (a továbbiakban: Hgt.). A Tv. 51. § (1) bekezdése alapján a Hgt. 33.§-a - 2021. március 1-jével - az alábbi bekezdéssel egészült ki:

"(4) A települési önkormányzat önkormányzati hulladékgazdálkodási közfeladat ellátási kötelezettsége nem mentesíti a települési önkormányzatot a Mötv. 13. § (1) bekezdés 5. pontjában foglalt köztisztasági feladatok ellátásának, azon belül is a közterületen elhagyott hulladék felszámolásával összefüggő kötelezettsége alól."

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 5. pontja szerint a helyi közügyek, valamint a helyben biztosítható közfeladatok körében ellátandó helyi önkormányzati feladat különösen a környezet-egészségügy (közbiztonság, települési környezet tisztaságának biztosítása, rovar- és rágcsálóirtás).

A Tv. 52. § -a értelmében a Hgt. 35. § (1) bekezdése - 2021. március 1-jével - a következő ponttal egészült ki: (35. § (1) A települési önkormányzat képviselő-testülete önkormányzati rendeletben állapítja meg: )

"h) az elhagyott hulladék felszámolásához szükséges helyi intézkedések körét".

Az állami hulladékgazdálkodási közfeladatok köre 2023. július 01-jétől jelentősen bővül. Az állam a közszolgáltatás országos szintű megszervezése helyett a hulladékgazdálkodási intézményi résztevékenység és a hulladékgazdálkodási közszolgáltatási résztevékenység teljeskörű ellátását veszi át. A közterületen elhagyott hulladék felszámolásának kötelezettsége ugyanakkor a Tv. 51. § (2) bekezdése értelmében (mint az Mötv. 13. § (1) bekezdés 5. pontjában foglalt köztisztasági feladat) 2023. július 01-től is önkormányzati feladat marad.

Előbbiekre figyelemmel a Kővágóörsi Közös Önkormányzati Hivatalhoz tartozó települések vonatkozásában a hulladékgazdálkodási tárgyú önkormányzati rendeletek felülvizsgálata megtörtént, melynek során megállapítást nyert, hogy Salföld Község Önkormányzat Képviselő-testületének a köztisztaságról és a szervezett köztisztasági közszolgáltatás kötelező igénybevételről szóló 8/2010. (XII. 29.) számú önkormányzati rendeletének (a továbbiakban: Rendelet) a Hgt. 35. § (1) bekezdésének h) pontjában foglalt rendelkezésekkel való kiegészítése szükséges.

A környezet védelmének általános szabályairól szóló 1995. évi LIII. törvény 46. § (2) bekezdés c) pontja alapján a megyei önkormányzat az épített és természeti környezet védelmével kapcsolatos feladatainak ellátása érdekében állást foglal a települési önkormányzatok környezetvédelmet érintő rendeleteinek tervezetével kapcsolatban.

A környezet védelmének általános szabályairól szóló 1995. évi LIII. törvény 48. § (3) bekezdése szerint a települési önkormányzat környezetvédelmi tárgyú rendeleteinek, határozatainak tervezetét, illetve a környezet állapotát érintő terveinek tervezetét, a környezetvédelmi programot [46. § (1) bekezdés *b)* pont] a szomszédos és az érintett önkormányzatoknak tájékoztatásul, az illetékes környezetvédelmi igazgatási szervnek véleményezésre megküldi. A környezetvédelmi igazgatási szerv szakmai véleményéről harminc napon belül tájékoztatja a települési önkormányzatot.

Előbbiek alapján a módosító rendelet tervezetét szükséges megküldeni a megyei önkormányzat, a szomszédos és érintett önkormányzatok, valamint az illetékes környezetvédelmi igazgatási szerv részére.

**INDOKOLÁS**

# A módosító rendelet tervezet előkészítésére a Hgt. 35. § (1) bekezdésének – 2021. március 1. napján hatályba lépett – h) pontja alapján került sor, mely szerint a települési önkormányzat képviselő-testülete önkormányzati rendeletben állapítja meg az elhagyott hulladék felszámolásához szükséges helyi intézkedések körét.

# Előbbiekre figyelemmel szükséges a Rendelet Hgt. 35. § (1) bekezdésének h) pontjában foglalt rendelkezésekkel való kiegészítése.

# Részletes indokolás:

# Az 1. § rendelkezik az elhagyott hulladék felszámolásához szükséges intézkedések köréről.

A 2. § a rendelet módosítás hatálybalépésének időpontját határozza meg.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A jogalkotásról szóló 2010. évi CXXX. törvény 17. §-a szerint a jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

A hatásvizsgálat során vizsgálni kell

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

A rendelet-tervezet címe: Salföld Község Önkormányzata Képviselő-testületének …/2021. (….)önkormányzati rendelete Salföld Község Önkormányzat Képviselő-testületének a köztisztaságról és a szervezett köztisztasági közszolgáltatás kötelező igénybevételről szóló 8/2010. (XII. 29.) számú önkormányzati rendelete módosításáról

Társadalmi hatása: A rendelet tervezet elfogadásának közvetlen társadalmi hatása nincs.

Gazdasági hatása: A rendelet tervezet elfogadásának közvetlen gazdasági hatása nincs.

Költségvetési hatása: A rendelet tervezet elfogadásának közvetlen költségvetési hatása nincs.

Környezeti, egészségi következményei: A rendelet tervezet elfogadásának közvetlen környezeti, egészségi következményei nincsenek, az intézkedésekkel a település köztisztasága javulhat.

Adminisztratív terheket befolyásoló hatása: A rendelet tervezet elfogadásának adminisztratív terveket befolyásoló hatása nincs.

Egyéb hatása: A rendelet tervezet elfogadásának egyéb hatása nincs.

A rendelet megalkotásának szükségessége, a jogalkotás elmaradásának várható következményei: A Rendelet módosítását a magasabb szintű jogszabálynak való megfelelés teszi szükségessé.

A rendelet alkalmazásához szükséges feltételek: - személyi: rendelkezésre áll

- szervezeti: rendelkezésre áll

- tárgyi: rendelkezésre áll

- pénzügyi: rendelkezésre áll

***Határozati javaslat:***

**SALFÖLD KÖZSÉG ÖNKORMÁNYZATA   
KÉPVISELŐ-TESTÜLETÉNEK  
  
…/2021. (...) HATÁROZATA**

***Salföld Község Önkormányzata Képviselő-testületének*** *a köztisztaságról és a szervezett köztisztasági közszolgáltatás kötelező igénybevételről szóló 8/2010. (XII. 29.)* ***önkormányzati rendeletét módosító rendelet tervezet véleményeztetéséről***

Salföld Község Önkormányzat Képviselő-testületének a köztisztaságról és a szervezett köztisztasági közszolgáltatás kötelező igénybevételről szóló 8/2010. (XII. 29.) számú önkormányzati rendeletét módosító önkormányzati rendelet tervezetét állásfoglalás céljából megküldi a megyei önkormányzat részére, tájékoztatásul a szomszédos és érintett önkormányzatoknak, valamint véleményezésre az illetékes környezetvédelmi igazgatási szervnek.

Felelős: Fábián Gusztáv, polgármester.  
Határidő: 2021. október 15.

***Rendelet tervezet:***

**Salföld Község Önkormányzata Képviselő-testületének .../.... (...) önkormányzati rendelete**

**a köztisztaságról és a szervezett köztisztasági közszolgáltatás kötelező igénybevételről szóló 8/2010. (XII. 29.) önkormányzati rendelete módosításáról**

Salföld Község Önkormányzata Képviselő-testülete a hulladékról szóló 2012. évi CLXXXV. törvény 35. § (1) bekezdés h) pontjában kapott felhatalmazás alapján; Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva, a környezet védelmének általános szabályairól szóló 1995. évi LIII. törvény 48. § (3) bekezdésében meghatározott véleményezési jogkörében eljáró Veszprém Megyei Kormányhivatal Környezetvédelmi és Természetvédelmi Főosztály véleményének kikérésével a következőket rendeli el:

**1. §**

A köztisztaságról és a szervezett köztisztasági közszolgáltatás kötelező igénybevételről szóló 8/2010.(XII.29.) önkormányzati rendelet 11. §-a a következő (6) bekezdéssel egészül ki:

„(6) A közterületen elhagyott hulladék összegyűjtéséről az önkormányzat gondoskodik. A település területén elhagyott hulladék felszámolásának költségeit az önkormányzat a költségvetésében biztosítja.”

**2. §**

Ez a rendelet a kihirdetését követő napon lép hatályba.

Fábián Gusztáv dr. Szabó Tímea

polgármester címzetes főjegyző

A kihirdetés napja:

2021……………………………

dr. Szabó Tímea

címzetes főjegyző